રાજુલાના કાતર ગામની સીમમાં એકસાથે 15 જેટલા સાવજો જોવા મળ્યા હતા. સાવજોનું ટોળું મારણ કરેલી ગાયની આસપાસ જમા થયુ હતું. આ સિંહો પૈકી 11 સિંહ બાળ અને 4 માદા સિંહનો હોવાનું બહાર આવતા પ્રકૃતિ પ્રેમીઓમાં તેમજ આસપાસના ગ્રામજનોમાં પણ ભારે હર્ષ જોવા મળી રહ્યો છે. ઉલ્લેખનય છે કે થોડા દિવસ અગાઉ પણ નવ સિંહો એક સાથે પાણી પીતા જોવા મળ્યા હતા. આ વિસ્તારમાં સિંહોને કનડગત ન હોવાથી તેઓ નિર્ભ્ય થઈને આ વિસ્તારમાં અવારનવાર ફરતા જોવા મળતા હોય છે.